section_heading: Povijest
paragraph_text: Rođen otprilike na prijelazu sedmog stoljeća, Dharmakirti je bio južnoindijski brahmin koji je postao učitelj na slavnome Sveučilištu Nalanda, a bio je i pjesnik. Dogradio je i preradio djelo začetnika budističke logike, Dignage, a izvršio je i znatan utjecaj na brahmanske logičare jednako kao i na budističke. Na Tibetu su njegove teorije postale i ostale do dana današnjega standardan sastavni dio temeljnoga monasterijskoga nastavnog programa.